Britaniyalik ayol 30 yilda birinchi marta dush qabul qildi

Liverpulda (Buyuk Britaniya) istiqomat qiluvchi ayol 30 yilda birinchi marta dush qabul qildi. U suvdan qo‘rqishini gipnoz yordamida yengishga muvaffaq bo‘ldi, deya xabar bermoqda Daily Mail.

Donna Makmoxan besh yosh ekanligida ta’tilda yuz bergan noxush hodisadan so‘ng, yuzaga kelgan fobiya (qo‘rquv) tufayli suvga tusha olmasdi. Britaniyalik ayol dush qabul qilish, plyaj va basseynlarga borishdan qo‘rqar edi. 30 yil davomida u tanasining alohida qismlarini navbat bilan tozalash uchun bir necha soatlab vaqt sarflar edi.
35 yoshida Makmoxan gipnoz bo‘yicha mutaxassis Robert Xaysi tufayli o‘z qo‘rquvini yengishga erishdi. Gipnozchi unga bir necha soat davomida turli suv havzalarida bo‘lishga yordam berdi. “Va nihoyat, men ham el qatori dush qabul qila olaman”, — deya ta’kidladi ikki nafar farzandning onasi.